สวัสดีค่ะ หนูคลอดลูกได้2ปีแล้วค่ะ ก่อนหน้านี้ไม่มีประจำเดือนมาเลยค่ะ ล่าสุดมีเลือดไหลออกจากช่องคลอดเป็นระยะเวลาเดือนกว่าๆ ไหลคล้ายๆประจำเดือน บางครั้งก็สีแดงแบบเลือดสดๆ บางครั้งก็สีน้ำตาล แบบนี้อันตรายมั้ยค่ะ
สวัสดีค่ะ หากไม่มีประจำเดือนมาตลอด 2 ปีหลังจากที่คลอดลูก ต่อมาได้มีเลือดออกมานานติดต่อกันเดือนกว่าๆ อาจเกิดจาก1.การตั้งครรภ์ แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น แต่มักมีอาการปวดท้องน้อยร่วมด้วย2.การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) เป็นต้น3. มีความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้น5. การใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ รวมถึงยาบางชนิด เช่น ยาต้านการแข็งตัวของเลือด เป็นต้น6. มีมดลูกอักเสบติดเชื้อ ซึ่งจะมีตกขาวที่ผิดปกติและอาการปวดท้องน้อยร่วมด้วยแนะนำควรลองตรวจหาการตั้งครรภ์ดูก่อน หากตรวจไม่พบ และยังคงมีเลือดไหลออกมาอีกอยู่เรื่อยๆ ควรไปพบแพทย์เฉพาะทางสูติ-นรีแพทย์เพื่อตรวจหากสาเหตุค่ะ ไม่ควรปล่อยให้มีเลือดไหลต่อเนื่องนาน เพราะจะทำให้เกิดภาวะโลหิตจางตามมาได้